钦定古今图书集成/明伦汇编/官常典/第617卷 > 吴渊
## 钦定古今图书集成/明伦汇编/官常典/第617卷 > 吴渊

按《武进县志》：“渊，字本深。父昌，归德府同知，有善政。”渊
举天顺进士，历官福州知府。先是郡多系囚，渊至，直
其冤者百馀人，决遣五百馀人，数日犴狴为空。郡逋
赋以万计，渊曰：“固知催科无善政，急则残民缓则损
上。”于是裁省浮费，劝谕多方，民不扰而赋足，吏民亲
爱之，如戴慈母。寻以母老，乞致仕归。